ഗുജറാത്ത് സര്ക്കാര് പ്രവര്ത്തിക്കുന്നത് ഡല്ഹിയിലെ റിമോട്ട് കണ്ട്രോള് വഴി, രാജി പരാജയം മറയ്ക്കാന് വിമര്ശിച്ച് കോണ്ഗ്രസ് ന്യൂഡല്ഹി : ഗുജറാത്ത് മുഖ്യമന്ത്രി പദം രാജിവച്ചതിനു പിന്നാലെ വിജയ് രൂപാണിക്കെതിരെ രൂക്ഷവിമര്ശനവുമായി കോണ്ഗ്രസ്. സംസ്ഥാനത്തെ ജനങ്ങളെ തെറ്റിദ്ധരിപ്പിക്കാനും സര്ക്കാരിന്റെ പരാജയം മറയ്ക്കാനുമുള്ള ശ്രമമാണ് രാജിയെന്ന് ഗുജറാത്ത് കോണ്ഗ്രസ് അധ്യക്ഷന് ഹാര്ദിക് പട്ടേല് പറഞ്ഞു. വിജയ് രൂപാണി മുഖ്യമന്ത്രി സ്ഥാനം രാജിവച്ചതോടെ, സംസ്ഥാനം ഭരിക്കുന്നതില് ബിജെപി പൂര്ണ പരാജയമാണെന്ന് തെളിഞ്ഞിരിക്കുന്നു. കൊവിഡ് പ്രതിസന്ധി ഘട്ടത്തില് ഓക്സിജന്റെ അഭാവം മൂലം, സംസ്ഥാനത്തെ ശ്മശാനങ്ങളില് നിന്നുള്ള ഭയാനകമായ ചിത്രങ്ങള് പുറത്തുവന്നിരുന്നു. ഇതിലൂടെ ഗുജറാത്തിന്റെ പ്രതിച്ഛായ മോശമായി. തൊഴിലില്ലായ്മ, വ്യാപാരികള് അഭിമുഖീകരിക്കുന്ന പ്രതിസന്ധി, വ്യവസായങ്ങള് അടച്ചുപൂട്ടല് എന്നിവ സംസ്ഥാനത്തെ ജനങ്ങളെ ബുദ്ധിമുട്ടിക്കുന്നു. ഡല്ഹിയിലെ റിമോട്ട് കണ്ട്രോള് വഴി പ്രവര്ത്തിക്കുന്ന ഗുജറാത്ത് സര്ക്കാര് എത്രനാള് പരാജയം മറച്ചുവയ്ക്കും. ഹാര്ദിക് പട്ടേല് ചോദിച്ചു.